סלקום tv

השקה, חדירה לשוק ופרסום

השירות הושק ב-29 בדצמבר 2014 וצבר ברבעון הראשון להפעלתו כ-20,000 מנויים. על פי דוחותיה בנובמבר 2017 עברה פעילות החברה לרווחיות עם 154 אלף מנויים, ונכון ל-18 ביולי 2018 הגיעה החברה ל-200 אלף מנויים.
עם השקת השירות כינסה חברת סלקום מסיבת עיתונאים ב-29 בדצמבר 2014 ובה השיקה את השירות. מסיבת העיתונאים קיבלה יחס רב בתקשורת וחלק הגדירו את השקת השירות בתור שבירת הדואופול של החברות yes ו-HOT. סלקום העלתה גם אתר כדי לשווק, למכור ולתת תמיכה ללקוחות השירות. סלקום עמלה על השירות מאז שנת 2011 ונתנה מידע עליו במהלך היצירה.
השקת השירות נבחרה להשקת השנה של איגוד השיווק הישראלי.
מתחילת 2015, משתמשת חברת סלקום בדמותו של משיח בכיכובו של השחקן אודי כגן עבור קמפיין סלקום tv בטלוויזיה ובאינטרנט בתחילת 2018 פורסם כי החברה תפיק את הסדרה ביחד עם שידורי קשת אולם לסלקום תינתן קדימות בשידור הסדרה מאחר שהיא מממנת את רובה.

תכנים

תוכני השירות מורכבים מערוצי עידן+ המשודרים באופן חופשי לכל בעל ממיר דיגיטלי ייעודי, מערוצים נוספים אותם משדרת סלקום על גבי הרשת בטכנולוגיית IPTV, חלקם כחלק מהחבילה וחלקם בתשלום נוסף, ומשירות VOD שמסופק כולו כחלק מהחבילה המכיל סרטים וסדרות וכן תוכניות טלוויזיה ששודרו לאחרונה וניתנות לצפייה חוזרת. כמו כן מוטמעים בשירות אפליקציית תוכן ייעודית של ערוץ ספורט 5, שירות סלקום ווליום ובו כמיליון וחצי שירים וכל תחנות הרדיו הישראליות, ואפליקציית YouTube.
ביולי 2017 נוספה לשירות סלקום tv אפשרות 24/7 המאפשרת לצפות בתוכניות ששודרו והוקלטו אוטומטית מכל הערוצים עד שבוע אחורה ללא צורך להקליט.
בספטמבר 2017 פורסם כי לשירות יעלו גם ערוץ הילדים ולוגי. שבוע מאוחר יותר צירפה סלקום tv גם את ערוצים דיסני ודיסני ג'וניור.
באוקטובר 2017 נוספו ערוצים JimJam, במקום ערוץ המרתון ששודר, וערוץ מרתון דוקו, שמשדר תוכני VOD המסווגים כדוקומנטריה.
בינואר 2018 פורסם כי לשירות יצורפו גם ערוצים נשיונל ג'יאוגרפיק ונשיונל ג'יאוגרפיק WILD, זאת בנוסף לערוץ נשיונל ג'יאוגרפיק שכבר משודר בשירות, ללא תוספת מחיר.
בינואר 2018 פורסם כי החברה עובדת על הפקת מקור ראשונה, בשיתוף פעולה עם "שידורי קשת" והיא הסדרה "משיח". הסדרה צפויה לעלות בשירות סלקום tv במהלך חודש יוני ומאוחר יותר לעלות לשידור גם בשידורי קשת.
בפברואר 2018 יצאה סלקום tv במבצע חדש שכלל רכישת סטרימר שיאומי מסלקום, וכלל זיכוי של 30 ש"ח בחודש למשך חצי שנה על השירות, על רכישת חשבון בסיסי בנטפליקס. בתגובה אמרו בנטפליקס כי "רק פרטנר מוסמכת על ידינו להציע מבצע כזה. המבצע של סלקום לא מאושר על ידנו ואנחנו בודקים את הנושא". בסלקום אמרו כי המבצע ממשיך כמתוכנן.
באפריל 2018 צירפה החברה לשירות את ערוץ E! וחלק מתכניו יעלו גם ל-VOD.
במאי 2018 השיקה החברה ערוץ אוכל בלעדי הנקרא "FOODY", הערוץ משדר תוכניות אוכל ישראליות בלבד. הערוץ זמין גם בפרטנר טי וי
באפריל 2019 השיקה את שירות "סינמה TV" שירות שמאפשר להשכיר סרטים חדשים בתשלום.
ב-12 במאי 2019 חתמה סלקום על שיתוף פעולה עם נטפליקס להזרמת תכניה דרך הממיר החדש שלה שהושק ב-11 ביוני 2019.
ב-25 באוגוסט 2019 צירפה את ערוצי הספורט של Eurosport ואת ערוץ בית פלוס.
ב-8 בספטמבר 2019 צירפה את ערוץ דיסקברי.

השפעת פיצול ערוץ 2 על מנויי סלקום tv

כחלק מהרישיון שהוענק לשידורי קשת, רשת וערוץ 10, נקבע כי על הערוצים החדשים לשדר ב-HD. הרשות השנייה לטלוויזיה ולרדיו, החליטה לפטור זמנית את הערוצים המסחריים מחובה זו במערך עידן+, כי סירבו להשתתף בעלות הנוספת. לפיכך, לקוחות סלקום tv, שמסתמכת על עידן+, לא יוכלו לצפות ב-HD. באוקטובר 2017 הגישה חברת סלקום בקשה למתן צו ביניים שימנע את המעבר ל-HD, בטרם היא יכולה לשדר באיכות של HD גם היא. בג"ץ דחה את העתירה, ולכן הערוצים החדשים לא ייקלטו אצל לקוחות החברה ב-HD.

מחאת היוצרים

בסוף שנת 2017 החלו ארגוני היוצרים השונים בישראל למחות נגד אי-ההשקעה של סלקום בהפקה ישראלית ואף פרצו למשרדי החברה. במהלך המחאה הם קראו לשר התקשורת להכפיף את סלקום tv לרגולציה ולמנוע פגיעה ביצירה ישראלית. בעקבות המחאה הכריזה סלקום tv כי בכוונתה להשקיע בהפקות מקוריות.

רשימת ערוצים

ערוצי עידן+ שנקלטים באמצעות אנטנה או מסופקים על ידי סלקום על גבי האינטרנט.

ציבוריים, מסחריים וייעודיים

כאן 11 • קשת 12 • רשת 13 • ערוץ 20 • כאן חינוכית • ערוץ 24 • מַכַּאן 33 • ערוץ הכנסת • ערוץ 9

ערוצים נוספים

נשיונל ג'יאוגרפיק • ‏National Geographic WILD • ערוץ E! • ערוצי ויוה • FOX News HD • FOX Business HD • ערוץ FOODY • ערוץ travel channel HD • food network HD • ערוץ FTV • ערוץ הידברות • HBO • ערוץ NETFLIX • ערוץ בית+ • ערוץ דיסקברי

ערוצי ילדים

ערוץ בייבי • ערוץ הילדים • לוגי • דיסני • דיסני ג’וניור • JimJam • ערוץ הירו • ערוץ ג'וניור •

הפקות מקור

בשנת 2017 הודיעה סלקום שתחל בהשקעה בהפקות-מקור. הסדרה הראשונה שהופקה על ידי סלקום בשיתוף קשת 12 היא "האורחן של משיח" ששידורה החל ביוני 2018. היא מבוססת על סדרת הרשת "משיח".